De Morizkira in da Coburger Innenståd is de äideste Kira vo Coburg. Sie is vo 1320 bis 1586 errichtet und is heit de Hauptkira da evangelischen Stådgemeinde. Da äideste Teil da Kira, da Ostchor, stammt aus'm Jåhr 1330. Des Westportal mit de zwoa ungleichen Türm is um 1420 baut  worn. Wiederum in ebba hundert Jåhr spada war de Aufrichtung vom eigentlichen Kirchngebäide, am Kirchnschiff. In da Osterwoche 1530 predigt Martin Luther in da Kira. De katholische Stådpfarrkira St. Augustin steht hinter dem Landestheata. Es is a neigotisches Gotteshaus mit a Fiarstngruft, was nåch Entwürfen vo Vincenz Fischer-Birnbaum zwischn 1855 und 1860 errichtet worn is. De Salvatorkirch liegt unweit da Morizkira a bissal vasteckt an da Untern Anlag. Es is a evangelisch-lutherische Friedhofskira vom 1494 anglegtn Salvatorfriedhofes. De Kirch, a Saalbau mit dreiseitig geschlossenem Chor, is vo 1660 bis 1662 baut worn.